དོན་དངོས་ཐོག་དབྱིན་ཇི་བཙན་རྒྱལ་རིང་ལུགས་པ་རྣམས་ནས་ལེགས་པའི་ཆ་ཁ་ཤས་བསྒྲུབས་ཡོད།ཁོང་ཚོས་རྒྱ་གར་དུ་དབྱིན་ཡིག་ནང་ཤེས་ཡོན་ཡག་པོ་འཁྱེར་ཡོད་པ་རེད།དེ་ལ་རྒྱ་གར་གྱིས་རྗེས་སུ་ཡི་རངས་ཞུ་དགོས་པ་མང་པོ་ཡོད།ད་དུང་དབྱིན་ཇིས་འཕྲུལ་ལས་རིག་པ་སྟེ།མེ་འཁོར་ལྕགས་ལམ་བཟོ་སྐྲུན་བྱས་ཡོད།དེ་ནི་ཁྱེད་རང་ཚོའི་ངོས་ནས་ཡར་རྒྱས་གཏོང་ཐུབ་པའི་ཁྱད་ཆོས་ཀྱི་ནང་ནས་གཅིག་ཡིན།ངོས་རང་རྒྱ་གར་ནང་བསླེབས་པའི་དུས་སུ་བདག་ཉིད་ཆེན་པོ་གན་དྷིའི་རིང་ལུགས་པ་ཁ་ཤས་ད་དུང་ཡང་སྐུ་འཚོ་ཞིང་བཞུགས་འདུག།ཁོང་རྣམ་པ་ཚོས་ངོས་རང་ལ་གན་དྷིའི་འཚེ་མེད་ཞི་བའི་ཐབས་ལམ་ཐོག་བསླབ་བྱ་གནང་བྱུང།དེའི་སྐབས་སུ་ངོས་ལ་དབྱིན་ཇིའི་བཙན་རྒྱལ་རིང་ལུགས་པ་དེ་ཚོ་སྡུག་ཅག་ཞེ་དྲག་ཡིན་པ་ཚོར་བྱུང།འོན་ཀྱང་དེ་ནས་ངོས་ཀྱིས་དེའི་སྐབས་རང་དབང་ཅན་གྱི་རྒྱ་གར་ཁྲིམས་ལུགས་དབང་འཛིན་དང།གསར་འགོད་ཀྱི་རང་དབང།སྨྲ་བརྗོད་ཀྱི་རང་དབང་སོགས་དེ་འདྲ་བ་མང་པོ་ཞིག་ཡོད་པ་ཤེས་རྟོགས་བྱུང།དེར་བརྟེན།ངོས་ནས་བསམ་བློ་གཏིང་རིང་པོ་བཏང་བའི་སྐབས་དེ་དག་ནི་ཡག་པོ་ཞེ་དྲག་ཡིན་པ་མཐོང་སོང།